CELEX: C2006/224/105
Language: lt
Date: 2006-09-16 00:00:00
Title: Byla T-202/06 2006 m. liepos 31 d. pareikštas ieškinys byloje Select Appointments prieš VRDT — Manpower (TELESELECT)

16.9.2006   
            
            
               LT
            
            
               Europos Sąjungos oficialusis leidinys
            
            
               C 224/50
            
         2006 m. liepos 31 d. pareikštas ieškinys byloje Select Appointments prieš VRDT — Manpower (TELESELECT)
   
   (Byla T-202/06)
   (2006/C 224/105)
   Kalba, kuria surašytas ieškinys: anglų
   Šalys
   
      Ieškovė: Select Appointments (Holdings) Ltd. (St Albans, Jungtinė Karalystė), atstovaujama barrister G. R. Fernando ir solicitor C. J. Leech
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Manpower Inc. (Milwaukee, JAV)
   Ieškovės reikalavimai
   
               —
            
            
               panaikinti 2006 m. gegužės 18 d. VRDT apeliacinės tarybos sprendimą, kuriuo leidžiama paraiškos Nr. 1 030 980 registracija ir atmetamas protestas Nr. B 303 158;
            
         
               —
            
            
               atmesti paraišką; ir
            
         
               —
            
            
               priteisti iš VRDT bylinėjimosi apeliacinėje instancijoje ir VRDT patirtas išlaidas.
            
         Ieškinio pagrindai ir pagrindiniai argumentai
   Bendrijos prekių ženklo paraišką pateikęs asmuo: Manpower Inc.
   
      Prašomas įregistruoti Bendrijos prekių ženklas: Žodinis prekių ženklas TELESELECT 35 ir 41 klasės paslaugoms (Telefonų operatorių vertinimo ir apmokymų paslaugos)
   Ženklo ar žymens, kuriuo remiamasi protesto procese, savininkas: Select Appointments (Holdings)
   
      Ženklas ar žymuo, kuriuo remiamasi protesto procese: Bendrijos prekių ženklas SELECT 35 ir 41 klasių paslaugoms — paraiška Nr. 2 111 367 (darbo agentūra, konsultacijos, informacija apie įsidarbinimo galimybes, reklama ir personalo valdymo paslaugos)
   
      Protestų skyriaus sprendimas: Patenkinti protestą
   
      Apeliacinės tarybos sprendimas: Panaikinti Protestų skyriaus sprendimą
   
      Ieškinio pagrindai: Tarybos Reglamento Nr. 40/94 8 straipsnio 1 dalies b punkto pažeidimas, nes, ieškovės nuomone, supainiojimo galimybė net ir kai kuriose Europos Bendrijos dalyse pateisina atsisakymą įregistruoti ginčijamą prekių ženklą. Atsižvelgiant į tai, kad vidutinis vartotojas nebūtinai kalba angliškai, žodinis prekių ženklas jiems nieko nereiškia kalbant apie jo dalį SELECT.
   Be to, ieškovė teigia, kad vertinimo paslaugos, kurias apimama ginčijamas prekių ženklas, patenka į platesnes įdarbinimo agentūros paslaugas, kurias apima jai priklausantis Bendrijos prekių ženklas.